English: Thank you for those comments and questions. I'll come back to, if you like, the last bit and the first bit and try and take those together. On the point about financial resource, there has been a need for pump-priming to get the service to work, because this is an additional service in some ways, but also we're trying to bring together things that already exists. So, it's how current budgets are used, but also how we get people into the right place. The point about the directory of services is well made, and I tried to convey in my statement about the challenges and questions that are set about options for me as well as the service about how we take this forward. You can understand the attraction of having a national directory of services to allow you to deliver consistency, balanced against the point you make about what is flexibility and the understanding of that. One of the things that we regularly find is that the clinicians, of course, don't know everything. How could they know every single part of the service that is provided within a health board area, let alone across the country? I think sometimes it isn't about whether clinicians know all of that; it's about how you get information to the person who's advising the member of the public. Equally, we don't expect the member of the public to know every single thing about how the health and care service system works. It's about how we help that person to navigate that system and to make the right choices, because that member of the public is still making a choice about what to do. But I think the most encouraging thing - this comes back to your first and last points - the most encouraging things is that we had a service that was designed in a cautious way, that understood that in parts of England where it had had its most negative publicity, there was something about understanding the model, having enough clinicians to be receiving the call and giving advice in the first point, to make sure that there was high-quality advice being provided - it wasn't simply about redirecting people into an emergency department. You will have seen, I'm sure, recent reports in the last few weeks that there's still concern that, in some parts of England, that is what is happening. But we learned directly from colleagues in England, but also from Scotland, too, where they're taking a slightly more cautious approach. But, within Wales, we brought together people running out-of-hours services. Steve Bassett, in particular, has been really important, and because clinicians are seeing other clinical leaders bringing things together and having those conversations, it's made a real difference as to the level of buy-in we had at the start. Because there was scepticism not that long ago whether this would really work, not just amongst the public, but within the clinical community as well. So, we had a sense check done not just by Steve Bassett, but also Linda Dykes, who's an emergency consultant in north Wales, but she's also working as a GP as well - she can see both sides of, if you like, the primary and secondary care divide. She's still doing work on how to bring some of that care together in north Wales too. So, that was important, again, with the buy-in and the credibility that she has. But the most encouraging part of this is that, yes, you do need to bring those people together to make sure that the clinical support hub and the quality of care that is being provided remotely are actually delivered, but also, we have had really positive statements made from emergency departments about the fact this has been a good thing. Andy MacNab, the lead consultant for emergency medicine in Swansea, has commented that he thinks it's a good thing and they haven't seen an inappropriate bounce in numbers in terms of people being inappropriately sent to them, or not sent to them as well. So, as we go through the evaluation, that's what I expect to understand - to see what's come from it - because my anecdotal feedback has been positive so far from individual staff, from the project team and the numbers that they see. It's a real positive. The PACEC group are the same people who did the evaluation of the new ambulance model, as well. I hope that will give Members some confidence. This is something where you see a different evaluation that has looked critically at what's been done, talked about those things that have done well, but, equally, pointed out areas for improvement. That's exactly what we want from the evaluation, and that helped to guide me and the wider service in making choices and providing advice, which, of course, I will update Members on in due course.
Welsh: Diolch am y sylwadau a'r cwestiynau yna. Mi ddof i'n ôl, os mynnwch chi, i'r rhan olaf a'r rhan gyntaf a cheisio eu hateb gyda'i gilydd. Ynglŷn â'r pwynt am adnoddau ariannol, bu angen rhaglenni ysgogi drwy fuddsoddiant i gael y gwasanaeth i weithio, oherwydd mai gwasanaeth ychwanegol yw hwn mewn rhai ffyrdd, ond rydym hefyd yn ceisio dwyn ynghyd y pethau sy'n bodoli eisoes. Felly, mae'n ymwneud â sut y defnyddir cyllidebau cyfredol, ond hefyd â sut yr ydym yn cael pobl i'r lle iawn. Mae'r pwynt am y cyfeirlyfr o wasanaethau wedi'i wneud yn dda, ac mi wnes i geisio cyfleu yn fy natganiad yr heriau a'r cwestiynau a nodir am ddewisiadau i mi yn ogystal â'r gwasanaeth o ran sut yr ydym yn bwrw ymlaen â hyn. Gallwch ddeall yr atyniad o gael cyfeiriadur cenedlaethol o wasanaethau er mwyn eich galluogi i gyflawni cysondeb, wedi ei gydbwyso â'r pwynt a wnewch ar y llaw arall am beth yw hyblygrwydd a'r ddealltwriaeth o hynny. Un o'r pethau yr ydym yn eu gweld yn rheolaidd yw nad yw'r clinigwyr, wrth gwrs, yn gwybod popeth. Sut y gallen nhw wybod am bob rhan unigol o'r gwasanaeth a gaiff ei ddarparu mewn ardal bwrdd iechyd, heb sôn am ledled y wlad? Rwy'n credu weithiau nad yw'n ymwneud â pha un a yw clinigwyr yn gwybod hynny i gyd; mae'n ymwneud â sut yr ydych yn cael gwybodaeth i'r person sy'n cynghori'r aelod o'r cyhoedd. Yn yr un modd, nid ydym yn disgwyl i'r aelod o'r cyhoedd wybod pob un peth am sut mae'r system gwasanaeth iechyd a gofal yn gweithio. Mae'n ymwneud â sut yr ydym yn helpu'r person hwnnw i ddod o hyd i'w ffordd drwy'r system honno ac i wneud y dewisiadau cywir, oherwydd bod yr aelod hwnnw o'r cyhoedd yn dal i wneud dewis ynglŷn â beth i'w wneud. Ond rwy'n credu mai'r peth mwyaf calonogol - mae hyn yn dod yn ôl at eich pwynt cyntaf a'ch pwynt olaf - y peth sydd fwyaf calonogol yw bod gennym wasanaeth a gynlluniwyd mewn modd gofalus, a oedd yn deall bod rhywbeth mewn rhannau o Loegr lle yr oedd wedi cael y cyhoeddusrwydd mwyaf negyddol, yn ymwneud â deall y model, bod â digon o glinigwyr i dderbyn yr alwad a chynghori ar y pwynt cyntaf, i sicrhau bod cyngor o ansawdd uchel yn cael ei roi - nid oedd yn ymwneud â dim ond ailgyfeirio pobl i adran achosion brys. Byddwch chi wedi gweld, rwy'n siŵr, adroddiadau diweddar yn ystod yr wythnosau diwethaf, fod pryder o hyd, mewn rhai rhannau o Loegr, mai dyna beth sy'n digwydd. Ond rydym wedi dysgu yn uniongyrchol gan gydweithwyr yn Lloegr, ond o'r Alban hefyd, lle maen nhw'n defnyddio dull ychydig yn fwy gofalus. Ond, yng Nghymru, rydym ni wedi dwyn ynghyd pobl sy'n rhedeg gwasanaethau y tu allan i oriau. Mae Steve Bassett, yn arbennig, wedi bod yn bwysig iawn, ac oherwydd bod clinigwyr yn gweld arweinwyr clinigol eraill yn dwyn pethau at ei gilydd ac yn cael y sgyrsiau hynny, mae wedi gwneud gwahaniaeth gwirioneddol i lefel y gefnogaeth a gawsom ar y cychwyn. Yn sgil amheuaeth, nid mor bell yn ôl a hynny, am ba un a fyddai hyn yn gweithio mewn gwirionedd, nid ymhlith y cyhoedd yn unig, ond o fewn y gymuned glinigol hefyd. Felly, cynhaliwyd gwiriad synnwyr gan Steve Bassett, a gan Linda Dykes, sy'n feddyg ymgynghorol yn yr adran achosion brys yn y gogledd, ond sydd hefyd yn gweithio fel meddyg teulu - mae hi'n gallu gweld dwy ochr, os mynnwch chi, y rhaniad rhwng gofal sylfaenol ac eilaidd. Mae hi'n dal i weithio ar sut i ddod ag elfennau o'r gofal hwnnw at ei gilydd yn y gogledd hefyd. Felly, roedd hynny yn bwysig, unwaith eto, gyda'r gefnogaeth a'r hygrededd sydd ganddi. Ond yr hyn sydd fwyaf calonogol yn hyn i gyd yw, oes, mae angen i chi ddod â'r bobl hynny at ei gilydd i sicrhau bod y ganolfan cymorth glinigol ac ansawdd y gofal sy'n cael ei ddarparu o bell yn cael eu cyflawni mewn gwirionedd, ond hefyd, rydym wedi cael sylwadau cadarnhaol iawn gan adrannau achosion brys am y ffaith bod hyn wedi bod yn rhywbeth da. Mae Andy MacNab, ymgynghorydd arweiniol ar gyfer meddygaeth frys yn Abertawe, wedi dweud ei fod yn credu ei fod yn rhywbeth da ac nad ydyn nhw wedi gweld adwaith amhriodol mewn niferoedd o ran y bobl sy'n cael eu hanfon yn amhriodol atyn nhw, neu ddim yn cael eu hanfon atyn nhw hefyd. Felly, wrth i ni fynd drwy'r gwerthusiad, dyna'r hyn yr wyf yn disgwyl ei ddeall - i weld beth sydd wedi dod ohono - gan fod fy adborth anecdotaidd wedi bod yn gadarnhaol hyd yn hyn gan staff unigol, gan dîm y prosiect a'r niferoedd maen nhw'n eu gweld. Mae'n gadarnhaol iawn. Y grŵp Ymgynghorwyr Economaidd Cyhoeddus a Chorfforaethol yw'r un bobl a werthusodd y model ambiwlans newydd, hefyd. Rwy'n gobeithio y bydd hynny yn rhoi rhywfaint o ffydd i'r Aelodau. Mae hyn yn rhywbeth pan eich bod yn gweld gwerthusiad gwahanol sydd wedi edrych yn feirniadol ar yr hyn sydd wedi ei wneud, wedi siarad am y pethau hynny sydd wedi eu gwneud yn dda, ond, ar yr un pryd, wedi rhoi sylw i'r meysydd i'w gwella. Dyna'n union yr hyn yr ydym yn dymuno ei gael o'r gwerthusiad, ac fe helpodd hynny i fy arwain i a'r gwasanaeth ehangach wrth wneud dewisiadau a darparu cyngor, a byddaf, wrth gwrs, yn rhoi'r wybodaeth ddiweddaraf am hynny i'r Aelodau maes o law.